Source: https://tax-fin-lex.si/Zbirke/SodnaPraksaList?nodeId=67bf567c-081e-44b5-b820-6d53cc581597&pageNumber=27
Timestamp: 2019-10-15 13:29:38+00:00
Document Index: 3377407

Matched Legal Cases: ['sodišče ', 'sodišče ', 'Sodišče ', 'sodišče ', 'ZKP ', 'ZKP ', 'ZKP ', 'ZKP ']

VSL sklep II Cp 1168/98
VSL43149
ZZZDR člen 56, 56.
skupno premoženje - delež na skupnem premoženju
Ker v sodbi ni razlogov o prispevkih obeh zakoncev pri pridobivanju skupnega premoženja, je bilo treba sodbo razveljaviti.
VSL sodba I Cp 94/2000
VSL43535
ZZZDR člen 132, 132/5, 132, 132/5. ZPP člen 406, 407, 408, 409, 410, 411, 412, 413, 414, 406, 407, 408, 409, 410, 411, 412, 413, 414.
Plačilo dokaj skromnega zneska preživnine do datuma polnoletnosti tožnice za toženca ne bo pomenilo socialne ogroženosti, upoštevaje višino njegovih dohodkov.
VSL sklep II Cp 342/2000
VSL43144
ZPP člen 137, 137/1, 137, 137/1.
prepozna pritožba - vročanje - rok
Če ima stranka v postopku pooblaščenca, se sodna pisanja vročajo njemu in odtlej dalje tudi tečejo roki.
VSL sklep III Cp 314/2000
VSL44218
ZIZ člen 55, 55-8, 55, 55-8.
Izvršilni naslov in sklep o izvršbi govori o tem, da mora dolžnik dopustiti dostop. V nasprotju z namenom ZIZ bi bila razlaga, da je to obveznost izpolnil s tem, da je dostop nekaj časa dopustil, nato pa ga spet onemogočil.
VSL sklep II Cp 1227/99
VSL45169
ZTLR člen 75, 79, 75, 79.
motenje posesti - pravni interes
Čeprav je tožeča stranka restitucijski del tožbenega zahtevka umaknila, ima še vedno pravni interes na prepovednemu delu zahtevka, saj posegi v temelje hiše lahko pomenijo motenje posesti.
VSK sklep Cpg 680/99
VSK00520
ZST člen 4, 4. ZPP člen 180, 180.
vsebina tožbe - sodna taksa
Tudi če je sodišče prve stopnje štelo tožbo za umaknjeno, ker tožeča stranka tudi po opominu takse ni plačala, je stranka dolžna plačati sodno takso za tožbo.
VSL sklep I Cp 957/99
VSL47058
ZPP (1977) člen 221a, 221a.
dokazno breme - plačilo
Dokazno breme, da je toženec uporabnik TV sprejemnika, je na tožeči stranki.
VSL sklep I Cp 171/99
VSL43572
ZTLR člen 15, 15/2, 15, 15/2. ZPSPP člen 24, 24.
odpoved najemne pogodbe - poslovni prostor
Tožena stranka je glede na pogodbo o najemu poslovnih prostorov v obligacijskem razmerju samo s tožečo stranko kot najemodajalcem, ki lahko po 24. čl. ZPSPP najemno pogodbo odpove. Zato zatrjevanje tožene stranke, da tožnik ni izključni lastnik spornega poslovnega prostora, zato ne more biti uspešno. Hkrati pa tako zatrjevanje tudi s stvarnopravnega stališča ne more biti relevantno, saj spada odpoved najemnega razmerja z izpraznitvenim zahtevkom med posle rednega upravljanja v smislu drugega odst. 15. čl. ZTLR in zato zanj ni potrebno soglasje vseh lastnikov.
VSC sodba Cp 145/00
VSC00570
ZOR člen 360, 360/1, 361, 376, 376/1, 376/2, 360, 360/1, 361, 376, 376/1, 376/2.
denarna odškodnina - zastaranje odškodninske terjatve - zastaralni rok
Po določbi I. odst. 376. člena ZOR zastara odškodninska terjatev v treh letih odkar je oškodovanec izvedel za škodo in povzročitelja. Obseg nastale škode je oškodovancu znan najkasneje ob zaključku zdravljenja. Ob upoštevanju datuma nastanka škode (znan obseg - zaključeno zdravljenje) in datuma vložitve tožbe, je ugotoviti, da je tožnikova terjatev zastarala, prekoračena sta triletni in petletni rok. Dejstvo, da je sodišče v tej zadevi že odločilo z vmesno sodbo o temelju odgovornosti tožene stranke za tožniku nastalo škodo, na samo zastaranje nima vpliva. Sodišče upošteva morebitno zastaranje samo na ugovor in ne po uradni dolžnosti (I. odst. 360. člena ZOR). Posledica ugotovitve zastaranje pa je zavrnitev tožbenega zahtevka.
VSL sklep III Cp 457/2000
VSL43684
ZIZ člen 42, 56, 42, 56.
Če je na sodbi, ki je izvršilni naslov, sodišče potrdilo njeno pravnomočnost, dolžnikov ugovor, da mu sodba sploh ni bila vročena, ni utemeljen. Če dolžnik meni, da je potrdilo pravnomočnosti neutemeljeno, mora sprožiti postopek v smislu 4. odst. 42. čl. ZIZ. Šele, če bo v postopku za razveljavitev klavzule pravnomočnosti uspel, bo lahko vložil ugovor v smislu 56. čl. ZIZ v zvezi s čl. 55 ZIZ.
VSC sodba Cp 1221/99
VSC00619
SZ člen 39, 41, 53, 39, 41, 53.
Krivdni razlog za odpoved najemne pogodbe iz 6. alinee 1. odst. 53. čl. SZ bi bil podan le, če bi imel lastnik stanovanja pravico odkloniti sklenitev aneksa k najemni pogodbi. Odkloni pa ga lahko le v primeru, ki je določen v 3. odst. 39. čl. SZ. Po 2. odst. 41. čl. SZ mora lastnik stanovanja skleniti aneks, če se število oseb poveča za 1 ali 2.
VSL sklep I Kp 322/2000
VSL21223
ZKP člen 92, 92/2, 92/2-6, 96, 96/3, 92, 92/2, 92/2-6, 96, 96/3.
stroški kazenskega postopka - zasebni tožilec
Zasebni tožilec in obdolženec se v primeru umika zasebne tožbe lahko poravnata le o medsebojnih stroških, ne pa tudi glede povprečnine (torej o strošku kazensekega postopka iz 6. točke drugega odstavka 92. člena ZKP). Ta del stroškov se tako vedno naloži zasebnemu tožilcu.
VSL sklep I Kp 75/2000
VSL21215
ZKP člen 96, 96/3, 96, 96/3.
ustavitev postopka - zasebni tožilec - stroški kazenskega postopka
V primeru, da se zoper obdolženca kazenski postopek ustavi zaradi smrti zasebnega tožilca in ko nihče od upravičencev iz 55. člena ZKP v roku ni izjavil, da nadaljuje postopek, stroški kazenskega postopka iz 1. do 6. točke drugega odstavka 92. člena ZKP, potrebni izdatki obdolženca in potrebni izdatki ter nagrada njegovega zagovornika, bremene proračun.
VSL sklep I Kp 387/2000
VSL21218
ZKP člen 167, 167/1, 167, 167/1.
utemeljen sum - uvedba preiskave
Obdolženi je priznal, da je za dvesto DEM od drugega kupil avtoradio brez dokumentov, ta avtoradio znamke Alpine pa naj bi bil, kot izhaja iz ugotovitev predkazenskega postopka dne 29.6.1997 vzet v škodo R. K. iz njegovega zaprtega osebnega avtomobila reg št. ..., ki je bil parkiran na Š. št.6 v Ljubljani. Navedeno tudi po oceni pritožbenega sodišča zadostuje za tisto stopnjo utemeljenosti suma, ki se zahteva za uvedbo preiskave.